NaiveNeuron/SloPal huggingface dataset:
Susko, Boris, poslanec NR SR (2022-04-28):
Ďakujem pekne za slovo, pán predsedajúci. Pani poslankyňa Zemanová, povedali ste, že bývalý premiér nie je chránený druh a prečo by mal niekto mať privilégia len preto, že je trojnásobným premiérom, že nebude trestne stíhaný. Pani poslankyňa, veď trestné stíhanie začalo, bolo vznesené obvinenie a ďalej sa pokračuje v trestnom stíhaní. Pani poslankyňa, táto Národná rada Slovenskej republiky nie je súdny orgán a nerozhoduje o vine alebo nevine, v tomto prípade rozhoduje o súhlase so vzatím do väzby a to je teda zásadný rozdiel, pretože väzba nie je rozhodnu... nie je trest. Väzba je zabezpečujúci inštitút za nejakým účelom, v tomto prípade za účelom kolúznym, to znamená, aby neboli ovplyvňovaní svedkovia akože. A aká imunita, pani poslankyňa? Veď poslaneckú imunitu trestnoprávnu sme práve my strana SMER – sociálna demokracia zrušili v rokoch 2012 až 16’, pretože sme si mysleli, že tento inštitút už nebude potrebný, v čom sme sa teda vážne mýlili. A, pani poslankyňa, ústavná poistka voči tomu, aby poslancovi nebolo bránené vo výkone jeho poslaneckého mandátu, je štandardnou ústavnou poistkou vo všetkých vyspelých demokratických krajinách a slúži presne pred takýmto zneužívaním moci, ako sme toho svedkami teraz, keď je niekto stíhaný za svoje výroky pri výkone svojej politickej práce. Tento návrh na súhlas Národnej rady so vzatím poslanca Národnej rady do väzby je účelový a je len preto, aby sa opozičnému politikovi, ktorý kritizuje túto vládu, ktorý je lídrom opozície... (Prerušenie vystúpenia časomerom.)
Sulík, Richard, predseda NR SR (2010-12-14):
Ďakujem. Pýtam sa, kto sa chce do rozpravy prihlásiť ústne. Pani poslankyňa Sabolová. Ešte niekto sa chce prihlásiť do rozpravy? Nie. Uzatváram možnosť sa prihlásiť do rozpravy ústne. A slovo má pani poslankyňa Sabolová. Nech sa páči.
Paška, Pavol, predseda NR SR (2012-09-18):
Vážené pani poslankyne, vážení páni poslanci, pán premiér, členovia vlády, vážení hostia, dovoľte, aby som vo vašom mene, ale aj v mene občanov Slovenskej republiky privítal tu v pléne Národnej rady pána predsedu Európskeho parlamentu Martina Schulza. Martin, vitaj. (Potlesk.) Práve sme sa pred chvíľočkou s pánom predsedom bavili, že je to taká historická chvíľa, opravte ma, ak sa mýlim, myslím, že predseda Európskeho parlamentu ešte nikdy v tomto pléne nevystúpil a určite obzvlášť v tomto období bude zaujímavé nielen pre nás, ale aj pre ľudí na Slovensku vypočuť si, čo nás čaká a možno aj neminie. Nasleduje
Gröhling, Branislav, poslanec NR SR (2019-01-30):
Ďakujem veľmi pekne. To je taká potešujúca správa, že naozaj to obdobie bude sedemročné. Ja som ale tento zákon už od minulého roku vnímal ako zákon, ktorý má naozaj vyriešiť vzdelávanie učiteľov a ktorý má odstrániť kreditové vzdelávanie a nahradiť ho naozaj tými základnými platmi a navýšeniu platov takým spôsobom, aby učiteľ sa nemusel vzdelávať kvôli peniazom. To je tá hlavná priorita. A tá myšlienka, že doteraz ten zákon bol postavený na tom, že učiteľ sa musí vzdelávať preto, aby si zvýšil plat, aj zostáva, lebo aj v tomto zákone učiteľ sa bude naďalej vzdelávať preto, aby mal vyšší plat.
Viskupič, Marián, poslanec NR SR (2023-11-15):
Ďakujem pekne. Richard, ďakujem pekne za faktickú poznámku, za pripomenutie skutočne toho, v čom sa fakt pán Kažimír vyžíval, a vyzerá to, že rovnako sa v zvyšovaní daní bude vyžívať aj aktuálna vláda, aktuálny minister Kamenický. No o to viac ma mrzí, že teda aj tú chvíľku, nejakú časť vystúpenia bol, ale namiesto toho, aby vystúpil ako minister, veď môže, má neobmedzený čas, mohol povedať, že to tak nie je, že vlastne oni budú šetriť a nie zvyšovať dane, no namiesto sa zobral a odišiel. A ja neviem, asi to je najlepšie priznanie toho, čo nás, bohužiaľ, ako občanov Slovenska čaká. Ja len zopakujem, strana SaS sme vždy boli a budeme proti zvyšovaniu daní a vždy budeme robiť všetko pre to, aby dane boli nižšie a aby sme podporovali rast a ekonomický rozvoj Slovenska. Ďakujem.
Grendel, Gábor, podpredseda NR SR (2020-06-10):
Pán poslanec Benčík.
Ďuriš Nicholsonová, Lucia, podpredsedníčka NR SR (2018-12-03):
Ďakujem aj ja, pán poslanec. Teraz dávam slovo poslancovi, pardon, spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Kvorkovi, nech sa páči.
Figeľ, Ján, podpredseda NR SR (2014-11-27):
Ako nie je problém potom nadviazať aj zajtra, koľko stihneme dnes. Ale som myslel, že ak máte dlhší komentár, tak komentár a čítať potom zajtra. Ale je to na vás.
Blanár, Juraj, poslanec NR SR (2014-09-23):
Pán poslanec Lipšic, z vášho vystúpenia bolo zrejmé, že predovšetkým vaše vystúpenie má smerovať k vašim priaznivcom na Slovensku. Bolo to spojenie absolútne, by som povedal, netaktné k tomu, čo dnes prerokovávame. A, samozrejme, že ste si mohli kopnúť a chceli ste si kopnúť do všetkých tých, ktorí sa snažia maximálne k tejto problematike pristupovať zodpovedne. Ukrajina, my sa tu nebavíme o tom, že kde má Ukrajina patriť. Keby ste sa pozreli do vyhlásenia, ktoré sme predložili, tak jasne tam konštatujeme, že podporujeme európsku orientáciu. Ale museli ste manipulovať, že sa tu o tom diskutuje. Nikto nepochybuje o tomto. Rovnako ste hovorili o tom, že splošťuje minister zahraničných vecí tento problém. Minister zahraničných vecí Miroslav Lajčák je jeden z najaktívnejších. Šesťkrát bol na Ukrajine a stále rokuje a hľadá riešenia. Ale vy ste museli povedať, že splošťuje. Politické vyhlásenie, nič iné. No a čo sa týka oligarchov, kto v tomto pléne obhajoval oligarchov, prosím vás? Ukrajina, máte pravdu, a oligarchovia spôsobili tento obrovský chaos a predovšetkým sociálne rozdiely, ktoré sú tam. No a zvyšovanie výdavkov, tak to ma teda prekvapilo, dnes hovoriť ešte o tom, aby sme išli hore. Ja som za vášho pôsobenia vo vláde Mikuláša Dzurindu ani raz nepočul, že by ste vy navrhovali zvyšovanie výdavkov. Ani raz som nepočul túto múdru vetu, o ktorej ste teraz hovorili, že kto chce mier, musí sa pripravovať a zbrojiť a byť pripravený na vojnu. Dnes ste múdry, lebo vám to vyhovuje, aby ste dali posolstvo. Prečítajte si ešte raz, poprosím vás, toto vyhlásenie, lebo o tomto vyhlásení dnes hovoríme. Ďakujem.
Bugár, Béla, podpredseda NR SR (2018-02-01):
Nech sa páči, prezentujme sa a hlasujeme o skrátení lehoty. (Hlasovanie.) Prítomných 138, za 80, proti 44, zdržalo sa 14 poslancov. Môžme pristúpiť k hlasovaniam. Nech sa páči.
Pellegrini, Peter, predseda NR SR (2015-12-09):
Prezentujme sa a hlasujeme o pozmeňujúcom návrhu pána poslanca Šucu. (Hlasovanie.) Prítomných 138 poslancov, za hlasovalo 79, proti boli 4, zdržalo sa 53 poslancov, nehlasovali 2. Tento návrh sme schválili.
V. Pavelka, poslanec: (2002-05-17):
Návrh pridelil predseda Národnej rady na prerokovanie trom výborom: ústavnoprávnemu výboru, zahraničnému výboru a výboru pre ľudské práva a národnosti. Ako gestorský výbor určil Výbor Národnej rady Slovenskej republiky pre ľudské práva a národnosti. Výbory, ktorým bol návrh pridelený, ho v určenej lehote prerokovali a zhodne odporúčali Národnej rade vysloviť súhlas s predmetným dodatkovým protokolom a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov odporúča Národnej rade podľa čl. 86 písm. d) Ústavy Slovenskej republiky vysloviť súhlas s Dodatkovým protokolom k Dohovoru o ochrane jednotlivcov pri automatizovanom spracovaní osobných údajov týkajúcim sa orgánov dozoru a cezhraničných tokov údajov a rozhodnúť, že ide o medzinárodnú zmluvu podľa čl. 7 ods. 5 ústavy. Pán predseda, prosím, aby ste otvorili rozpravu. J. Migaš, predseda NR SR: Ďakujem, pán poslanec. Nech sa páči, zaujmite miesto určené pre spravodajcov. Písomne sa neprihlásil do rozpravy nikto. Pýtam sa, kto sa do rozpravy hlási ústne. Nikto. Vyhlasujem rozpravu o tomto bode programu za skončenú. Ďakujem, pán podpredseda, ďakujem pán poslanec. Budeme hlasovať, tak ako sme sa dohodli. Teraz nasleduje druhé a tretie čítanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o zamedzení dvojitého zdanenia a zabránení daňovému úniku v odbore daní z príjmov a z majetku . Návrh vlády ste dostali ako tlač 1451. Spoločnú správu výborov schválenú gestorským výborom máte ako tlač 1451a, ktorej súčasťou je aj návrh uznesenia Národnej rady. Prosil by som podpredsedu vlády pána Csákyho, aby uviedol návrh tejto zmluvy. Nech sa páči, pán podpredseda.
Danko, Andrej, podpredseda NR SR (2023-12-19):
Pán poslanec, bez odôvodnenia, iba text pozmeňováku.
Zmajkovičová, Renáta, podpredsedníčka NR SR (2012-12-12):
Pán poslanec Duchoň.
V. Mečiar, poslanec: (2005-05-11):
Prvá, skutočne globalizácia vo svete bude znamenať zánik niekoľkých národov a jazykov. Druhá, ak sa vytvára spoločný európsky priestor, tak si hľadajme iné východiská nie v negativizme, ale v pozitívnom postavení veci. Ako v ňom zostaneme Slovákmi so svojimi hodnotami, kultúrou a príspevkom do Európy a ako tento priestor využijeme na to, aby sme Slovensko povzniesli na úroveň najvyspelejších krajín. Dokázali to Íri, Dáni, Luxemburčania, prečo nie my? Pokiaľ ide o ten negatívny prístup k tomu svetu, bol aj predtým. Bez akejkoľvek zaujatosti vráťme sa k diskusiám z roku 1992. Veľmi pozorne som čítal všetko, čo poviete, lebo som potreboval širšiu zhodu. A vaše námietky proti zvrchovanosti boli: nikto nás neuzná, bude tu občianska vojna, nie sme schopní si riadiť a koruna slovenská klesne na hodnotu 30 korún slovenských za korunu českú. To boli vaše štyri argumenty v tom čase. A ak bola nedôvera vtedy, a nestala sa, nestala sa vďaka iným, ktorých dnes nenávidíte, tak je tu otázka postavená pre druhé obdobie, či znovu má význam klásť otázky pasívne. Ďalej, pokiaľ ide o práva starých ľudí, tak treba povedať, že je to právo na eutanáziu prehnané, pretože európska ústava presne definuje, čo je to právo na dôstojný život v starobe v zmysle hodnôt kultúry, hodnôt spoločenských, ale aj hodnôt existenčných, ktoré sa dnes nedostávajú v tej miere. Takže ak sa vraciam k celému vystúpeniu, môj dojem je dobrý. Bolo sprevádzané úvahou, filozoficky podložené, ale východiská neberiem, nemôžem sa stotožniť. Už sa tak raz stalo a bolo dobré, že sme mali iný názor a že sme to inak robili.
Bugár, Béla, podpredseda NR SR (2017-05-18):
Výborne! (Smiech predsedajúceho.) Ďakujem pekne. (Krátka prestávka.) (Po prestávke.)
Kočiš, Eduard, poslanec NR SR (2021-12-07):
Veľmi pekne ďakujem za slovo, pán predsedajúci. Vláda Slovenskej republiky stále rozpráva, koľko dôchodcom dala, koľko dôchodcom plánuje dať, ale už na druhej strane nepovie, koľko dôchodcom vzala. To len tak úplne na začiatok. Pre pána, ktorý tento nešťastný zákon predkladá, je programové vyhlásenie vlády podľa všetkého len zdrap papiera. Pretože pokiaľ ide o jeho nápady a o nejaké jeho výlevy, je toto programové vyhlásenie vlády len takou nejakou floskulou, ktorá nemá preňho príliš veľkú váhu. Jeden pán kedysi rozprával, že trikrát a dosť. U pána Matoviča by malo platiť šesťkrát a dosť. Ale ja si myslím, že toto nebude jeho šiesty, posledný bláznivý nápad, ale tých bláznivých nápadov nám, dúfam, predvedie do konca roka už 0,0, nič, ale obávam sa, že od budúceho kalendárneho roka 2022 jednoducho tých bláznivých nápadov bude strašne veľa. Očkovacie poukážky pre dôchodcov, daňovo-odvodová reforma, tieto veci nikdy neboli predložené žiadnej odbornej verejnosti a prepočty týchto dopadov, resp. neboli rokované ani s inštitúciami, ktoré by k týmto fiktívnym peniazom mali niečo povedať. Toto bláznovstvo, ak by aspoň štipkou bolo troška konzultované s Útvarom hodnoty za peniaze alebo Radou pre rozpočtovú zodpovednosť, tak by boli minimálne postavené do kúta a začalo by sa o nich nahlas rozprávať. Ale toto pán minister financií nespravil. Žiadna kvantifikácia vplyvov, žiadne prínosy, žiadne zavedenie nejakých poukážok pre zaočkovaných. Toto nie sú konštruktívne riešenia. Toto sú jednoducho len výmysly, sú to jednoducho len také fabulácie človeka, ktorý o financiách tvrdí, že niečo vie a zároveň nevie nič.
Vaľová, Jana, poslankyňa NR SR (2014-01-29):
Ďakujem veľmi pekne. Milí kolegovia, kolegyne, ja by som naozaj chcela, aby sme si v prvom rade povedali, o čom je táto schôdza. Lebo pred chvíľou nás tu všetci presviedčate, že nie je o tom, čo ste napísali. A vy ste napísali a) vyjadruje vážne znepokojenie v rómskej osade Budulovská ulica v Moldave nad Bodvou, aký bol zásah. Potom ste napísali, že c) žiada vládu Slovenskej republiky o zabezpečenie ochrany základných práv a slobôd fyzických osôb a právnických osôb pri vykonávaní policajných akcií. Tak teraz nás tu presviedčate, že táto schôdza o tom nie je, že je o niečom úplne inom, že je to o rómskej problematike. Ja si myslím, že je o zásahu. Potom pred chvíľou do toho zamotáte erotiku a vyprávate tu a smejete sa tu vo veľkom, tak vy naozaj neviete, o čom je tá schôdza! A my to berieme, že čo ste napísali, tak takto sme sa k tejto schôdzi vlastne postavili. A ďalšiu vec, čo chcem povedať, naozaj súhlasím s kolegyňou, aj keď nemám reagovať na predrečníčku pani Janíkovú, ale spýtam sa, koľkí z vás z týchto lavíc ste skutočne boli niekedy, kedy ten dav bol rozvášnený, koľkí ste boli na mieste toho policajta? Ktorý nevie, či tam má do činenia s ľuďmi, ktorí sú pod vplyvom drog, pod vplyvom alkoholu, a ktorý má v sekunde vyhodnotiť, či správne zasiahol v tú sekundu, či správne zasiahol, ak je pod takým psychickým tlakom a vypätím a chráni životy svojich a životy ďalších občanov. Koľkí ste tam boli?! No mnohí len sedíte v týchto laviciach, v živote ste možno niektorí neboli v rómskej osade. A hráme sa tu, ako keby to bol futbalový zápas, a všetci po futbale vieme, kto mal dať gól, ako to mal urobiť. Vážení, v prvom rade sa malo povedať, že ďakujeme policajtom, že naozaj chránia naše životy a že sa starajú na východe o tých, ktorí sú ohrození, a je to jedno, či sú to Rómovia, Nerómovia, ktokoľvek. Takže táto schôdza je o tom. (Reakcia z pléna.) Ďakujem.
Kollár, Boris, predseda NR SR (2022-03-22):
Ďakujem. Pán poslanec Lehotský.
Danko, Andrej, podpredseda NR SR (2024-09-17):
Ďakujem. Žiada si záverečné slovo spravodajca? Súčasne ho žiadam, aby oznámil termín hlasovania o tomto návrhu zákona. Nech sa páči.
P. Paška, predseda NR SR: (2010-02-04):
(Hlasovanie.) 121 prítomných, 109 za, 10 proti, 1 sa zdržal, 1 nehlasoval. Návrh sme postúpili do druhého čítania.
Danko, Andrej, predseda NR SR (2018-05-23):
Poslanec Bernaťák.
B. Bugár, podpredseda NR SR: (2005-11-08):
Dávam slovo spoločnému spravodajcovi z výboru pre ľudské práva, národnosti a postavenie žien poslancovi Jaroslavovi Baškovi, aby informoval Národnú radu o výsledku prerokovania tohto poslaneckého návrhu zákona vo výboroch. Nech sa páči.
Kremský, Peter, poslanec NR SR (2021-07-02):
Ďakujem, pán predseda. V mene štyroch poslaneckých klubov podávam návrh pokračovať dnes v rokovaní schôdze až do prerokovania všetkých bodov programu schôdze a následne o nich hlasovať. Podávam tiež návrh, aby sa voľba do Správnej rady TA SR uskutočnila na ďalšej riadnej schôdzi.
V. Palko, poslanec: (2007-01-30):
Predseda Národnej rady pridelil návrh na vyslovenie súhlasu Národnej rady s uzavretím dohovoru na prerokovanie týmto výborom: Výboru Národnej rady Slovenskej republiky pre ľudské práva, národnosti a postavenie žien a Výboru Národnej rady pre obranu a bezpečnosť ako gestorskému výboru. Oba výbory Národnej rady uvedený materiál prerokovali a odporučili Národnej rade podľa čl. 86 písm. d) Ústavy Slovenskej republiky vysloviť súhlas s uzavretím Dohovoru Rady Európy o boji proti obchodovaniu s ľuďmi Slovenskou republikou. Výbor Národnej rady pre obranu a bezpečnosť v súlade s rozhodnutím predsedu Národnej rady schválil návrh na uznesenie Národnej rady Slovenskej republiky, ktorý je prílohou tejto správy.
Laurenčík, Milan, podpredseda NR SR (2021-09-22):
Poslednú faktickú poznámku k tomuto príspevku má pán poslanec Štefan Kuffa.
Laššáková, Jana, podpredsedníčka NR SR (2012-08-06):
Pán poslanec sa môže prihlásiť ústne. Pán poslanec Frešo, nech sa páči, procedurálny návrh.
P. Hrušovský, podpredseda NR SR: (2001-10-25):
O ospravedlnenie svojej neúčasti na dnešnom rokovacom dni požiadali títo páni poslanci: podpredseda Národnej rady Bugár, ďalej poslanci Čižmáriková, Duray, Ferkó, Chudík, Maxon, Pittner, Rakús, Slobdoník, Tkáč, Tuchyňa. Na zahraničnej služobnej ceste sú poslanci Národnej rady pán poslanec Kvarda a pán poslanec Šebej. Ďalším bodom programu 52. schôdze je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov . Odporúčam, páni poslanci, aby sme organizovali dnešné rokovanie tak, že prerokujeme tento návrh zákona. Po skončení rozpravy by sme pristúpili k hlasovaniu nielen o tomto prerokovanom návrhu, ale aj o všetkých prerokovaných návrhoch zákonov, ktoré sme prerokovali, ale včera neodhlasovali. Pani poslankyňa Slavkovská, chcete? Do rozpravy, áno. Je súhlas takto? (Hlasy z pléna.) Návrh zákona ste dostali ako tlač 936, súčasťou návrhu je aj spoločná správa gestorského výboru, ktorú máte ako tlač 936a. Prosím, aby za skupinu poslancov predmetný návrh zákona odôvodnil pán poslanec Peter Tatár. Pán poslanec, máte slovo. P. Tatár, poslanec: Vážený pán predsedajúci, vážený pán minister, vážené dámy, vážení páni, chcem sa predovšetkým poďakovať gestorskému výboru aj plénu Národnej rady za návrh zaradiť zákon o 17. novembri ako o štátnom sviatku na rokovanie včas, aby mohol byť účinný už v tomto roku. Aj prerokúvanie tohto návrhu je z tohto hľadiska tiež istým malým sviatkom. November 1989 patrí k najvýznamnejším medzníkom slovenských dejín 20. storočia. Ako jediná historická zmena v dejinách Slovenska 20. storočia nebol výsledkom násilia, vojny alebo revolúcie, ale slobodného rozhodnutia občanov. November 1989 bol predovšetkým prechodom od totalitného režimu k demkratickému, bol návratom ľudskosti a dôstojnosti do našich dejín. November nastolil rôznosť názorov a politickú pluralitu, vrátil nám slobodu slova, slobodu zhromažďovania sa, slobodu vyznania. Bez občianskych slobôd zostáva človek bez zodpovednosti voči sebe samému a voči vlastnému spoločenstvu. V novembri 1989 sa zrodila spoločnosť slobodných a zodpovedných ľudí. November 1989 otvoril dvere k demokratickým parlamentným voľbám, v ktorých sa začal utvárať systém parlamentnej demokracie. Otvoril dvere k novej demokratickej ústave a k akceptovaniu základných ľudských práv. Začala sa obrovská premena celej spoločnosti, ktorá potrvá celé desaťročia. V novembri 1989 sa zrodili kľúčové historické rozhodnutia. Rozhodli sme sa pre nenásilnú ústavnú zmenu a cestu bez revanšizmu aj za cenu, že v novom systéme budú prežívať staré stereotypy. V novembri 1989 sa spojili potomkovia demokratických tradícií moderných slovenských dejín a po prvý raz sa spojili nielen Slováci a Česi, ale aj Slováci a Maďari, čo zostáva do budúcnosti spoločným vkladom a spoločným záväzkom. (Šum v pléne.)
Mazurek, Milan, poslanec NR SR (2018-03-26):
Pán poslanec Poliačik, ja nemám nikdy problém povedať nahlas to, čo si myslím, a v tomto prípade vás musím pochváliť, pretože akákoľvek objektívna, zodpovedná kritika tejto vlády, novej, tzv. novej vlády, je určite namieste. Chcem vás ale poopraviť v jednej veci, s ktorou ste hneď začali. Mne to jednoducho nedá. Viete, väčšina Slovenska vníma problémy s drogami ako tzv. protidrogovú politiku, vy to vnímate ako drogovú politiku. Tam je možno ten rozdiel, že zatiaľ čo vy sa snažíte tie drogy občanom posúvať, tak ostatní sa snažia tie drogy zo spoločnosti vytláčať a dostať ich úplne mimo toho bežného života ľudí a kriminalizovať ich čo najviac tak, aby sme ochránili našu mládež pred zhubným vplyvom týchto návykových látok. Takže asi toľko z mojej strany. Opakujem, protidrogová, nie drogová politika.
Cicoň, Antonín, poslanec NR SR (2014-11-09):
Ďakujem za slovo. Vážený pán Mihál, ja sa priznám, ja som vás doteraz považoval za odborníka, ktorý hovorí k veci. Myslím, že dnes ste tu skákali jak môj jazvečík, proste aj mentálne klesol na jeho úroveň týmto vaším vystúpením. Ako chápem, že ako novopečený otecko, že ste to oslávili, ale myslím, že v takom stave by ste sa nemali ukazovať v pléne a nie ešte vystupovať pred verejnosťou. Chcem vám len povedať, že ak, aj celej opozícii, ak máte nejaké dôkazy, tak dajte trestné oznámenie. A nech to vyšetrujú orgány činné v trestnom konaní, ale nevykrikujte tu ako blázni. Ešte k tým, nebudem sa vyjadrovať, ale tie vložky a toaletný papier v nemocniciach. Ale veď, však to bolo aj za vašej vlády. To nie je iba za vlády Roberta Fica, preboha! Však veď, máte sklerózu, nepamätáte si to? Ďakujem.
Uhliarik, Ivan, minister zdravotníctva SR (2011-03-23):
Ďakujem pekne. Vážený pán predsedajúci, vážené pani poslankyne, vážení páni poslanci, účelom predloženého vládneho návrhu zákona je zabezpečiť vzájomné prepojenie medzi zákonom 355 z roku 2007 o ochrane, podpore a rozvoji verejného zdravia a zmene a doplnení niektorých zákonov a zákona č. 42 z roku 1994 o civilnej ochrane obyvateľstva spôsobom, ktorý zabezpečí ochranu života, zdravia, životného prostredia a majetku pri ohrození verejného zdravia chemickými, biologickými alebo fyzikálnymi faktormi aj s medzinárodným dosahom v prípade, ak stupeň ohrozenia si bude vyžadovať zapojenie zložiek civilnej ochrany. Podľa tejto úpravy sa v čl. 1 v zákone 355 dopĺňa pojem „mimoriadna udalosť“ a nahrádza sa pojmom „ohrozenie verejného zdravia“ a v čl. 2 zákona 42 z roku 1994 sa definícia „mimoriadna udalosť“ rozširuje o „ohrozenie verejného zdravia druhého stupňa“. Tento návrh zákona ustanovuje opatrenia, ktoré nariaďuje ... (Prerušenie vystúpenia predsedajúcim.)
Madej, Róbert, poslanec NR SR (2012-07-26):
Ďakujem pekne, pán predseda. Pán predseda, prosím, aby ste dali hlasovať o návrhu ústavného zákona ako o celku s odporúčaním gestorského výboru schváliť.
Hrušovský, Pavol, podpredseda NR SR (2010-12-02):
Páni poslanci! Pán poslanec.
Žiga, Peter, podpredseda NR SR (2024-02-09):
Na vaše vystúpenie šesť faktických poznámok. Ako prvá pani poslankyňa Luščíková.
B. Bugár, podpredseda NR SR: (2002-02-20):
Nech sa páči. M. Mesiarik, poslanec: Vážený pán podpredseda Národnej rady, pán minister, vážené poslankyne, poslanci, vážení hostia, budem veľmi stručný vo svojom vystúpení, pretože podstatné veci, ktoré som chcel aj ja pripomienkovať, už tu odzneli. Chcem len zdôrazniť, že skutočne ide o nesmierne významný zákon, ide o reformu školstva. A ja som rád, že venujeme tomu toľko času, že takýto významný zákon neprejdeme iba jednoduchým konštatovaním chýb a potom schválením aj s nedostatkami. Na druhej strane ak hovoríme, že ide o reformu, myslím si, že tá reforma by nemala byť polovičatá, že by mala byť skutočne aj komplexná reforma a že by nemala zakladať žiadnu diskrimináciu časti občanov, či mladých alebo starých, a v konečnom dôsledku že táto reforma by mala prispieť k tomu, aby sa vysoké školstvo dostalo na vyššiu úroveň. Myslím si, že ten problém, ku ktorému sa chcem vyjadriť, a to je problém externého štúdia, treba veľmi seriózne a veľmi vážne zvážiť, pretože argumenty, ktoré tu zaznievajú, sú niekedy prinajmenšom čudné. A dovolím si tvrdiť, že taký argument – legalizovať súčasný stav v platení za externé štúdium – je nezmysel. Je to niečo podobné, ako keď náš pán premiér tvrdí, že sme stabilizovali ekonomiku. Ale na akej úrovni sme ju stabilizovali, aký to má dopad, to už nehovorí nikto. Takže nie som za to, aby sme legalizovali súčasný stav v tejto oblasti, pretože je to, ako som už dneska tu zdôraznil, biznis, je to obchod. A tie eseročky, tie skupiny, ktoré robia takýto biznis, takéto štúdium, obávam sa, to robia nie v pozadí so záujmom dávať vzdelanie, ale robiť si obchod, ja som si robil niektoré poslanecké prieskumy, nebudem to teraz zverejňovať, nemá to zmysel, aj v príjmoch pedagógov za takéto organizované štúdium. Dovolím si však tvrdiť, že je to na úkor ostatných študentov, keď profesor, učiteľ cestuje do Topoľčian, do Prievidze, do Žiliny, i keď, všetka česť, aj svoj voľný čas na to obetuje. Chcel by som opätovne pripomenúť, že tu platí Ústava Slovenskej republiky, platia tu medzinárodné dohovory a je neprijateľné, aby sme v našom zákone, ktorým hovoríme, že robíme reformu školstva, prijali také niečo, aby časť občanov bola diskriminovaná. Chcem preto navrhnúť a žiadam zároveň a trvám na tom, dúfam, že pán spravodajca to zachytí, aby sa o bode 168 spoločnej správy, je to bod, ktorý navrhoval výbor pre sociálne veci a bývanie, a veľmi dobre sme ho zvažovali, veľmi dlho sme o ňom diskutovali, hlasovalo osobitne. Tento bod hovorí, keď si to pozriete, aby sa tá časť, kde sa hovorí o spoplatnení externého štúdia, vypustila. Ďakujem.
Žiga, Peter, podpredseda NR SR (2024-06-21):
Vyhlasujem všeobecnú rozpravu za skončenú. Chce pani navrhovateľka zaujať stanovisko, asi nie, pani spravodajkyňa nie. Prerušujem rokovanie o tomto bode programu. Budeme pokračovať prvým čítaním o návrhu poslan... návrhu poslankýň pani Veroniky Veslárovej a Jany Hanuliakovej na vydanie zákona, ktorým sa mení zákon č. 599/2001 o osvedčovaní listín a podpisov na listinách okresnými úradmi a obcami v znení neskorších predpisov. Návrh zákona je uverejnený ako tlač 331, návrh na jeho pridelenie na prerokovanie výborom je v rozhodnutí č. 331. Dávam slovo poslankyni Veronike Veslárovej, aby návrh zákona uviedla. Nech sa páči. (Rokovanie v prvom čítaní o návrhu poslankýň Národnej rady Slovenskej republiky Veroniky Veslárovej a Jany Hanuliakovej na vydanie zákona, ktorým sa mení zákon č. 599/2001 Z. z. o osvedčovaní listín a podpisov na listinách okresnými úradmi a obcami v znení neskorších predpisov , tlač 331.)
P. Paška, predseda NR SR: (2009-04-17):
Otváram rozpravu. Písomnú prihlášku nemám, takže dávam možnosť, kolegyne, kolegovia, prihlásiť sa do rozpravy, ak je záujem, ústne. Nie je záujem. Vyhlasujem rozpravu za skončenú a prerušujem rokovanie o tomto bode programu. Ďakujem pekne, páni. Budeme pokračovať prvým čítaním o návrhu skupiny poslancov Národnej rady na vydanie zákona, ktorým sa mení a dopĺňa zákon č. 461 Z. z. o sociálnom poistení, je to tlač 992. Pán poslanec Brocka. Je tu pán poslanec? Chvíľočku počkáme, aby... Pán poslanec, nech sa páči, uveďte za skupinu poslancov návrh zákona. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 992.)
Šefčík, Marek, poslanec NR SR (2023-01-24):
Ďakujem pekne za slovo. Pán poslanec Fico, ja som si počas vášho príhovoru spravil pár poznámok a chcel by som na to zareagovať. Vy ste povedali, demokracie sa neuveriteľne bojíte, a začali ste hovoriť o nejakom ľudskom práve odvolať Národnú radu. Veď v poriadku, lenže snaha o predčasné voľby je popretím výsledkov demokratických volieb. To ste opak... opakovali ako verklík vy, keď ste boli pri moci. (Ruch v sále a zaznievanie gongu.) Hovorili ste v svojom príhovore, že sa nesmie klamať. Normálne som sa musel zasmiať, pretože vy ste korunovaný klamár alebo kráľ klamárov. V roku 2014 už nebudem v politike , ste povedali. V roku 2014 ste predsa išli kandidovať na prezidenta. Do roku 2010 spojíme Bratislavu s Košicami diaľnicou. Nikdy si ja nesadnem do opozičných poslaneckých lavíc, lebo to je môj recept. Kto to hovoril? Nie náhodou súdruh Fico? Klamali ste ráno, klamali ste na obed, klamete večer. Pán Fico, klamete stále. A poviem vám ešte jednu vec. My nežijeme v dokonalom svete. V tom by každé jedno zlo bolo potrestané. My žijeme ale v reálnom svete. Ale keď budete robiť neviem čo, tak tú špinu zo seba nezmyjete, tú špinu, ktorú ste spravili tým, že ste založili spolu s ďalšími spolupáchateľmi zločinecký korupčný systém „našich ľudí“. A ja verím, že prokurátorom, sudcom sa podarí čo najviac z vašich ľudí posadiť do väzby. (Reakcia z pléna: „Do septembra. “)
Paška, Pavol, poslanec NR SR (2010-08-10):
... v kontexte toho, čo nazývate nová kultúra, bez ohľadu na názor... (Prerušenie vystúpenia predsedajúcim.)
Šalitroš, Radomír, poslanec NR SR (2024-09-25):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, výboru pre verejnú správu a regionálny rozvoj a výboru pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v prvom čítaní do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Zemanová, Anna, poslankyňa NR SR (2021-10-20):
Ďakujem pekne, pán predseda. Ja by som chcel len pre záznam uviesť opravu hlasovania č. 8, keď zariadenie ma vykázalo, že hlasujem proti, ale hlasovala som za.
Dostál, Ondrej, poslanec NR SR (2017-02-03):
Ďakujem kolegom za reakcie. Ja celkovo atmosféru v parlamente nevnímam až tak priaznivo ako oni, čo sa týka celkového nastavenia voči aj právam príslušníkov menšín. Napriek tomu teda verím, že v tejto otázke by tá zmena mohla nastať. Týka sa to, samozrejme, že asi v najväčšej miere príslušníkov maďarskej menšiny, ktorá je najpočetnejšia, a jej príslušníci v najväčšej miere využívajú svoj materinský jazyk a majú na to vytvorené podmienky aj vďaka svojej početnosti. Ale ako správne poznamenal pán poslanec Grendel, týka sa to všetkých menšín, lebo nie je to nič špeciálne pre iba jednu menšinu, a teda v tejto otázke je zhoda aj medzi politickými stranami, ktoré reprezentujú maďarskú menšinu, či už je to v parlamente MOST – HÍD, alebo mimo parlamentu Strana maďarskej komunity, ktorá tiež na tento problém upozorňovala niekedy, myslím, v októbri minulého roku. Takže medzi ľuďmi, ktorí si uvedomujú význam ľudských práv a význam rešpektovania práv národnostných menšín, by v tomto ohľade nemala byť, nemal byť žiadny svár alebo, alebo dôvod niečo takéto nepodporiť. Ďakujem.
Blanár, Juraj, podpredseda NR SR (2021-03-31):
Prezentujte sa a hlasujte, vážené panie poslankyne, páni poslanci, tak, ako bolo predložené toto uznesenie. (Hlasovanie.) Prítomných 138 poslancov, za hlasovalo 118 poslancov, proti boli 3 poslanci, zdržali sa 15 a nehlasovali 2. Konštatujem, že Národná rada Slovenskej republiky tento návrh uznesenia k výzve Klíma ťa potrebuje schválila. Ďakujem, pani poslankyňa. Nasleduje hlasovanie o bode 51 programu. Je to druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 8/2009 Z. z. o cestnej premávke, tlač 395. Dávam teraz slovo spoločnému spravodajcovi z výboru pre obranu a bezpečnosť pánovi poslancovi Marcelovi Mihalikovi, aby hlasovanie uvádzal. Nech sa páči, pán spravodajca. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 395.)
Kollár, Boris, predseda NR SR (2022-06-14):
S ďalšou faktickou poznámkou pani poslankyňa Vaľová, teda s reakciou.
P. Hrušovský, predseda NR SR: (2004-02-04):
(Hlasovanie.) 126 prítomných, 101 za návrh, 24 sa zdržalo, 1 nehlasoval. Návrh sme schválili. Prosím, ďalší návrh. B. Opaterný, poslanec: Ďakujem. Tým sme odhlasovali všetky body spoločnej správy. Ďalej mám splnomocnenie gestorského výboru na odporúčanie prerokovať návrh zákona v treťom čítaní, ihneď.
Tomáš, Erik, poslanec NR SR (2017-03-29):
Vážený pán predseda, máte úplnú pravdu, správa, ktorá bola predložená ministrom vnútra, je šokujúca. Bolo verejným tajomstvom, že pán prezident využíva letku ministerstva vnútra na súkromné lety, ale asi nikto z nás nepoznal túto realitu. Realita je, 400 súkromných letov, pardon, takmer 400 súkromných letov za takmer milión eur. Toto je podstata. Všimnite si, že opoziční poslanci budú hovoriť o všetkom inom, len nie o tomto. Prezidentská kancelária prostredníctvom svojej novej hovorkyne pani Nicholsonovej vydala, síce veľmi dlhé, trochu panické stanovisko, ale mimo témy. A jednoducho, ak tu opoziční poslanci hovoria o slušnosti, tak musím povedať, že využívanie letky prezidentom na súkromné účely je naozaj minimálne neslušné. Ešte viac v kontexte, že každý mesiac populisticky rozdáva svoj prezidentský plat a široko to medializuje. Neviem si predstaviť, že by toto urobil predseda vlády Robert Fico alebo ktorýkoľvek člen vládnej koalície. Neviem si predstaviť, čo by sa s nami dialo. Tento dvojaký meter, nielen opozície, ale musím povedať aj väčšiny médií, je tu tak nastavený a, bohužiaľ, budeme musieť sa s tým zmieriť.
Grendel, Gábor, podpredseda NR SR (2022-10-05):
S ďalšou faktickou poznámkou, pán poslanec Miloš Svrček.
L. Nagy, poslanec: (2002-12-11):
Krátke zdôvodnenie vám predkladám v tom zmysle, že pôvodné členenie výdavkov kapitoly Úradu vlády Slovenskej republiky nezohľadňuje znenie zákona č. 428/2002 Z. z. o ochrane osobných údajov. Iba na osvieženie pamäti starších poslancov a na informáciu nových poslancov uvádzam, že – sme ho prijali vo veľkej zhode v našom parlamente – sa týka zmeny práce, ale aj podmienok práce  v oblasti ochrany osobných údajov. Na základe tohto zákona od 1. 1. 2003 vzniká samostatný ústredný orgán štátnej správy Úrad na ochranu osobných údajov. Tento zákon v tom znení, ako bol zverejnený, ako sme ho prijali, sme prijali na základe podmienok negociačných do Európskej únie. A kým tento návrh v tomto znení nebol prijatý, tak sme nemohli ukončiť ani kapitolu negociačnú, problematiku spravodlivosti, ako ani problematiku vnútra. Ešte na dôvažok chcem doložiť, že samotný úrad, samotné pracovisko, ktoré sa staralo o ochranu osobných údajov v predchádzajúcom období, pracovalo k spokojnosti všetkých občanov a vykonávalo veľmi dobrú prácu a je predpoklad, že bude v tomto pokračovať aj ako samostatný úrad štátnej správy. Keď sme v gestorskom výbore, výbore pre ľudské práva a národnosti, prerokúvali návrh, tak chcem vás informovať, že samotný návrh bol podporený veľkou väčšinou hlasov tak koaličných, ako aj opozičných poslancov, naviac máme k dispozícii aj podrobné zdôvodnenie potreby tohto navýšenia takým spôsobom, ako som vám povedal. Chcem vás požiadať, aby sme teda hlasovali osobitne o tomto bode, a naviac chcem vás poprosiť, aby ste podporili tento návrh. Ďakujem vám pekne. Z. Martináková, podpredsedníčka NR SR: Ďakujem, pán poslanec. To bolo posledné vystúpenie v rámci rozpravy. Vyhlasujem preto rozpravu o vládnom návrhu zákona o štátnom rozpočte na rok 2003 za skončenú. Slovo má navrhovateľ podpredseda vlády a pán minister financií Ivan Mikloš. Nech sa páči.
Grendel, Gábor, podpredseda NR SR (2022-02-03):
Vážený pán predseda, vážené panie poslankyne, vážení páni poslanci, v stredu 2. februára zomrel vo veku nedožitých 65 rokov bývalý poslanec Národnej rady Slovenskej republiky László Szigeti. Narodil sa 3. augusta 1957 v obci Búč. V roku 1981 absolvoval Prírodovedeckú fakultu Univerzity Komenského v Bratislave, odbor učiteľstvo matematiky a zemepisu. Po Nežnej revolúcii bol hneď začiatkom roku 1990 zvolený za riaditeľa Gymnázia v Štúrove. Poslancom parlamentu bol štyri volebné obdobia po sebe, a to od roku 1994 do roku 2010. Bol členom výboru pre školstvo a kultúru v rokoch 1994 až 1998, štátnym tajomníkom ministerstva školstva v rokoch 1998 až 2006 a v roku 2006 sa stal nakrátko ministrom školstva Slovenskej republiky. V parlamente i v exekutíve sa venoval regionálnemu školstvu, ďalšiemu vzdelávaniu a štátnej starostlivosti o mládež a šport. Bol aktívny aj v regionálnej a komunálnej politike, od roku 2013 bol poslancom Nitrianskeho samosprávneho kraja a od roku 2010 poslancom Mestského zastupiteľstva v Štúrove. Celý svoj profesionálny život sa venoval školstvu a zastupovaniu záujmov Maďarov žijúcich na Slovensku. Bol podpredsedom medzivládneho slovensko-maďarského menšinového výboru, predsedom predstavenstva Univerzity Jánosa Selyeho v Komárne a podpredsedom Zväzu maďarských pedagógov na Slovensku. Vážené kolegyne a kolegovia, pripomeňme si, prosím, minútou ticha nášho kolegu Lászlóa Szigetiho. Nech odpočíva v pokoji!
F. Mikloško, poslanec: (2009-12-08):
Pán poslanec Podmanický, nechajte na nás, či to robíme na efekt, alebo nie. Rád by som vám pripomenul, keď sa aj tak usmievate, že my sme odišli z vlády. Boli predčasné voľby kvôli otázkam kresťanstva a svedomia. My to nepodávame na efekt. My tu nesedíme tak, že pri hazardnom zákone sedíme a neprezentujeme sa a zároveň ideme vystupovať ako niekto, kto chce riešiť tieto problémy. Viete, koho mám na mysli. Neviem si predstaviť, akým spôsobom by sme mali osloviť vládnu koalíciu, aby sme teda takéto niečo presadili. Veď neprešiel v tomto parlamente jediný návrh ani jediná diskusia. Takže páni, vyjadrite sa. Nakoniec, diskusie zostanú zaznamenané. Vyjadrite sa hlasovaním. Život pôjde ďalej.
Laurenčík, Milan, podpredseda NR SR (2021-05-10):
S faktickou poznámkou teraz vystúpi pani poslankyňa Magdaléna Sulanová.
Danko, Andrej, predseda NR SR (2017-05-10):
Prosím, hlasujme o návrhu spoločného spravodajcu pristúpiť k tretiemu čítaniu. Prezentujme sa a hlasujeme. (Hlasovanie). Prítomných 136 poslancov, za 89, proti 14, zdržalo sa 33. Konštatujem, že sme uvedený návrh schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku.
Nicholsonová, Lucia, poslankyňa NR SR (2012-05-09):
Ďakujem veľmi pekne, ďakujem veľmi pekne aj za príspevok pani podpredsedníčky. Ja musím povedať, že ma prekvapilo to, čo ste hovorili, že teda pán minister práce, sociálnych vecí a rodiny na výbore hovoril o tom, že nadviaže na ten trojzložkový model financovania sociálnych služieb. Myslím si, že to je obrovská výzva a som veľmi rada, že aj my sme k tomu teda prispeli. Jednak tým, že sme navrhli tento trojzložkový model financovania sociálnych služieb, že teda štát si bude musieť uvedomiť, že musí vstúpiť veľmi aktívnym spôsobom do financovania sociálnych služieb, ktoré kolabujú. Ja som rada, že sa nám podarilo presadiť takzvanú malú novelu zákona o sociálnych službách, kde sme sprísňovali podmienky pre vstup do zariadení pre ľudí, ktorí sú odkázaní na sociálne služby. Som veľmi rada, že sme aspoň čiastočne vyriešili problém financovania sociálnych služieb medzi vyššími územnými celkami a nižšou samosprávou, a teda vítam takúto snahu vlády, ak je to pravda, ak to nie je ďalšia mediálna udička, pretože, samozrejme, v programovom vyhlásení vlády sme sa o tom nedočítali. Čo sa týka služieb zamestnanosti, absolútne s vami súhlasím, štát si bude musieť priznať, že nezvláda služby v zamestnanosti, predovšetkým pre dlhodobo nezamestnaných ľudí a tento sektor by mal byť otvorený pre súkromné agentúry služieb v zamestnanosti podľa mňa, podľa modelu, ktorý veľmi dobre funguje už niekoľko rokov napríklad vo Veľkej Británii. Ďakujem veľmi pekne.
Kazda, Radovan, poslanec NR SR (2022-06-28):
Ďakujem. Vážený pán predseda, v rozprave k uvedenému návrhu vystúpili poslanci Národnej rady Slovenskej republiky, predseda vlády Slovenskej republiky a minister hospodárstva Slovenskej republiky. Pán predseda, dajte, prosím, hlasovať o tom, že Národná rada Slovenskej republiky po prerokovaní uvedeného návrhu podľa čl. 88 ods. 2 Ústavy Slovenskej republiky vyslovuje nedôveru členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky.
Hrnčiar, Andrej, podpredseda NR SR (2017-04-07):
Pán poslanec Grendel.
Šmilňák, Martin, poslanec NR SR (2023-12-18):
Pani kolegyňa Plaváková, pozdravujem pekne. Spomínali ste štedrý vianočný darček, ministerstvo športu, no, kto z nás by si takýto štedrý darček neprial. Ale v kontexte vzniku ministerstva školstva, alebo do protikladu ste postavili nedostatok pedagógov. No, dnes nám už nechýbajú ako v minulosti angličtinári, matematikári a chemici, ale dnes nám už chýba takmer každý. Niekoľko tisíc pedagógov nám chýba, to je deficit, ktorý sa ešte zväčší, keď pôjdu do dôchodku pedagógovia, ktorí sú už, atakujú dôchodkovú hranicu. Potom ste spomínali Tipos, že ten má prejsť pod gesciu ministerstva teda cestovného ruchu a športu, aby sme boli presní. To by bolo v poriadku, my sme to mali dokonca aj v programe, ak by to bolo teda transparentne nastavené, lebo zdroje, ktoré sa vytvárajú v oblasti športu, do tejto oblasti aj patria. Problémom je netransparentné nastavenie a nesprávne používanie týchto zdrojov. Potom ste spomenuli, že vláda má šetriť. Pozor, vláda nešetrí, my len vládu na kolenách prosíme, aby neminula ešte viacej z požičaného. Lebo my zatiaľ nedokážeme urobiť a nastaviť vyvážený rozpočet, nedeficitný, takže tu ani nejde prosba o to, že šetríme, ale nemíňajme až toľko na dlh a ešte aj so štvor- alebo päťpercentným úrokom. A ešte k tomu Tiposu je dôležité povedať, že pozor, aby sa to nezvrhlo, lebo robiť reklamu počas dňa na hazard je, podobne ako na alkohol, nefér a na to si budeme musieť dať teda veľký pozor, aby sme nenaháňali zbytočne peniaze tam, aby, aby to proste patologické... (Prerušenie vystúpenia časomerom.)
M. Košútová, poslankyňa: (2009-04-29):
Poslanci Národnej rady Slovenskej republiky, ktorí nie sú členmi výborov, ktorým bol  vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov. Všetky výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade Slovenskej republiky schváliť s pripomienkami, tak ako je to uvedené v časti IV spoločnej správy spolu s návrhmi gestorského výboru. Gestorský výbor odporúča hlasovať o bodoch spoločnej správy 1 až 9 s návrhom uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o právnej ochrane odrôd rastlín schváliť v znení schválených pozmeňujúcich a doplňujúcich návrhov uvedených v tejto správe a tých, ktoré budú prednesené príp. v rozprave. Spoločná správa výborov Národnej rady Slovenskej republiky o prerokovaní vládneho návrhu zákona o právnej ochrane rastlín vo výboroch Národnej rady v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné  prostredie a ochranu prírody pod číslom 396  zo 14. apríla 2009.  V citovanom uznesení výboru poverili ma ako spoločnú spravodajkyňu predložiť Národnej rade Slovenskej republiky spoločnú správu výborov a splnomocnili podať návrhy podľa § 81 ods. 2, § 83 ods. 4, § 84 ods. 2 a § 86 o rokovacom poriadku Národnej rady Slovenskej republiky. Pán predsedajúci, skončila som. Prosím, otvorte rozpravu.
Blcháč, Ján, poslanec NR SR (2021-10-21):
Ďakujem pekne. Ja mám pomerne bohaté skúsenosti s komunikáciou so Slovenským vodohospodárskym podnikom a nie vždy bola jednoduchá, pretože máme vzájomné vzťahy ako mestá a pôsobí na celom území Slovenska, čo je pochopiteľné, pretože všade je voda, všade sú nejaké diela, všade sú povodia. A myslím si, že teda tá komunikácia je celkom možná dnes už aj elektronickou formou. Keď vznikal ten podnik v Banskej Štiavnici niekedy v roku ´95, tak takéto možnosti neboli. A prečo ho dali do Banskej Štiavnice? Nuž, ja naozaj neviem. Ale je možné, že jedným z dôvodov, teraz trošku filozofujem, bolo to, že v Banskej Štiavnici sú jedinečné vodné diela. Kto poznáte, sú tam tie známe tajchy, ktoré boli vybudované a ktoré sú takou hrdosťou aj slovenskou. Dnes existuje forma práce aj home office, keď by chytil do ruky manažment, nový manažment Slovenského vodohospodárskeho podniku šikovný manažér, určite sa dá zefektívniť, na čo ste poukazovali, pán kolega Pročko, zefektívniť práca aj v takom štádiu, ako to je. Hlavný problém vodohospodárskeho podniku je ten, že nemá dostatočné vyčlenené zdroje zo štátneho rozpočtu. Tak pozrieme sa, samozrejme, ako to bude v tých rokoch ´22 až ´24, keď tu budeme mať ten rozpočet na stole, či bude pridelené vodohospodárskemu podniku viac peňazí, pretože ten deficit je alarmujúci. Keď vidíte, ako, aké by boli potreby rekonštrukcie vodných nádrží, povodí, tak tie peniaze sú nedostatočné. Preto aj za stranu HLAS chceme podporiť to, aby sídlo vodohospodárskeho podniku zostalo v Banskej Štiavnici.
Žiga, Peter, podpredseda NR SR (2023-12-14):
Pán poslanec Dubéci.
Laurenčík, Milan, podpredseda NR SR (2021-03-18):
Vážené panie poslankyne, vážení páni poslanci, budeme pokračovať v prerušenom rokovaní schôdze Národnej rady. Najskôr procedurálne návrhy. Nech sa páči, pani poslankyňa Anna Zemanová.
Drábiková, Lucia, poslankyňa NR SR (2020-12-17):
Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o výsledku prerokovania zákona zo 16. októbra 2020, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov a ktorým sa menia a dopĺňajú niektoré zákony, vrátený prezidentkou Slovenskej republiky na opätovné prerokovanie Národnou radou Slovenskej republiky, tlač 1788. Prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky vrátila zákon z 26. novembra 2020, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov, na opätovné prerokovanie Národnou radou Slovenskej republiky, tlač 360. Vo svojom rozhodnutí č. 6638-2020-KPSR z 11. decembra 2020 uviedla dôvody na vrátenie zákona a v časti III navrhla, aby Národná rada Slovenskej republiky pri opätovnom prerokovaní schválila zákon so zmenou: V čl. I v 9. bode § 4 ods. 3 písm. b) sa za slovo „výške“ vkladá slovo „dvojnásobku“. Predseda Národnej rady Slovenskej republiky svojím rozhodnutím pridelil predmetný vrátený zákon na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci, ktorý určil aj ako gestorský výbor a určil lehoty na prerokovanie. Ústavnoprávny výbor Národnej rady Slovenskej republiky na schôdzi výboru dňa 17. decembra 2020 neprijal uznesenie, nakoľko návrh uznesenia nezískal súhlas nadpolovičnej väčšiny všetkých poslancov. Výbor Národnej rady Slovenskej republiky pre sociálne veci prerokoval pripomienku prezidentky uvedenú v III. časti rozhodnutia prezidentky Slovenskej republiky a uznesením č. 83 zo 17. decembra 2020 odporučil zákon schváliť v pôvodnom znení. Gestorský výbor prijal odporúčanie pre Národnú radu Slovenskej republiky podľa § 90 ods. 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov hlasovať: 1. o pripomienke prezidentky Slovenskej republiky uvedenej v I. časti tejto spoločnej správy s návrhom gestorského výboru neschváliť, 2. o zákone z 26. novembra 2020, vrátenom prezidentkou Slovenskej republiky na opätovné prerokovanie Národnou radou Slovenskej republiky, tlač 360, ako o celku schváliť v pôvodnom znení. Predmetná spoločná správa výborov bola schválená uznesením gestorského výboru č. 84 zo 17. decembra 2020. Výbor ma určil za spoločnú spravodajkyňu výborov. Súčasne ma poveril podľa § 80 ods. 2 zákona o rokovacom poriadku Národnej rady Slovenskej republiky informovať Národnú radu Slovenskej republiky o výsledku rokovania výborov a o stanovisku gestorského výboru. Pán predsedajúci, otvorte, prosím, rozpravu.
Halúz, Milan, poslanec NR SR (2013-12-17):
Ďakujem za slovo, pán predseda. Pán predseda, v rozprave vystúpil jeden poslanec, nepodal žiadny pozmeňujúci návrh, preto vás prosím, dajte hlasovať o postúpení návrhu zákona do druhého čítania.
Kollár Boris, predseda NR SR (2021-12-02):
Prosím, prezentujme sa a hlasujeme o tomto návrhu skrátenia lehoty. (Hlasovanie.) Prítomných 145 poslancov, za 93, proti 10, zdržalo sa 42. Uvedený návrh sme schválili, skrátili sme lehotu. Nech sa páči.
Petrák, Ľubomír, poslanec NR SR (2016-11-29):
Pán podpredseda, dajte, prosím, hlasovať o návrhu zákona ako o celku s odporúčaním gestorského výboru schváliť.